11105 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 818 


5 Ιουλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός μελών της Επιτροπής παρ. 14 άρθρου 9 του 
Ν. 2386/96 (εξέτασης προσφυγών κατά αποφάσε¬ 
ων επιβολής προστίμων για ακάλυπτες, απαλλαγής 
προσαυξήσεων εκπρόθεσμης καταβολής και δια¬ 


γραφής χρεών προς το Δημόσιο). 1 

Έγκριση κυκλοφορίας ηλεκτρονικών ζυγών νΕ-6 ΤΕ 
καινΕ-15ΤΕ. 2 


Χαρακτηρισμός I. Ν. Κοίμησης Θεοτόκου (Παναγία 
Πασσαβά) δ.δ. Μαραθέας, δ. Γυθείου, επ. Γυθείου, 

Ν. Λακωνίας, ως ιστορικού διατηρητέου μνημείου. 3 

Χαρακτηρισμός I. Ναού Υψώσεως Τιμίου Σταυρού Πι- 
νακατών Ν. Μαγνησίας, ως ιστορικού διατηρητέου 


μνημείου. 4 

Χαρακτηρισμός I. Ν. Ζωοδόχου Πηγής Κοινότητας Κα- 
ρύταινας, Δήμου Γόρτυνας, Επαρχίας Γορτυνίας, 
Νομού Αρκαδίας, ως αρχαίου μνημείου. 5 


Συγχώνευση Νομικών Προσώπων με τα ονόματα «Α' 
Δημοτικός Βρεφ. Σταθμός Δ. Κορυδαλλού» «Β'Δη¬ 
μοτικός Βρεφ. Σταθμός Δ. Κορυδαλλού», «Β'Δημο¬ 
τικός Παιδικός Σταθμός Δ. Κορυδαλλού», «Γ'Δημο¬ 
τικός Παιδικός Σταθμός Δ. Κορυδαλλού», «Δ' Δη¬ 
μοτικός Παιδικός Σταθμός Δ. Κορυδαλλού», «Ε' 


Δημοτικός Παιδικός Σταθμός Δ. Κορυδαλλού». 6 

Σύσταση στο Δήμο Παραβολας Δημοτικού Παιδικού 
Σταθμού Δ.Δ. Παντάνασσας Δήμου Παραβολας... 7 

Σύσταση ενιαίας επιχείρησης ύδρευσης - αποχέτευ¬ 
σης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ» Δήμου Οιχαλίας του 
Νομού Τρικάλων. 8 

Σύσταση ενιαίας επιχείρησης ύδρευσης - αποχέτευ¬ 
σης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ» Δήμου Φαρκαδόνας 
του Νομού Τρικάλων. 9 


Σύσταση Δημοτικής Επιχείρησης στο Δήμο Ληλαντίων 
του Ν. Εύβοιας με την επωνυμία Δημοτική Επιχεί¬ 
ρηση Πολιτιστικής Ανάπτυξης (Δ.Ε.Π.Α.Λ.) Δήμου 
Ληλαντίων. 10 


ΑΠΟΦΑΣΕΙ Σ 

Αριθ. 1056976/615/Α0006 (1) 

Ορισμός μελών της Επιτροπής παρ. 14 άρθρου 9 του Ν. 
2386/96 (εξέτασης προσφυγών κατά αποφάσεων επι¬ 
βολής προστίμων για ακάλυπτες, απαλλαγής προσαυ¬ 
ξήσεων εκπρόθεσμης καταβολής και διαγραφής χρε¬ 
ών προς το Δημόσιο). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 89 του Π.Δ. 284/88 «Οργανισμός του 
Υπουργείου Οικονομικών» (ΦΕΚ 128 Α 1 ). 

β) Του άρθρου 19τουΝ. 1599/1986 (ΦΕΚ75 Α') «Σχέσεις 
Κράτους - Πολίτη, καθιέρωση νέου τύπου δελτίου ταυτό¬ 
τητας και άλλες διατάξεις». 

γ) Τωνπαρ. 14,15 και 16του άρθρου 9του Ν. 2386/96, με 
τις οποίες συστήθηκε Επιτροπή (εξέτασης προσφυγών κατά 
αποφάσεων επιβολής προστίμων για ακάλυπτες επιταγές, 
απαλλαγής προσαυξήσεων εκπρόθεσμης καταβολής και 
διαγραφής χρεών προς το Δημόσιο) και ορίσθηκαντα θέμα¬ 
τα συγκρότησης και λειτουργίας αυτής, όπως τροποποιή¬ 
θηκε με την παρ. 7 του άρθρου 17 του Ν. 2753/99 (249 Α'). 

δ) Του άρθρου 14 του Ν. 2399/96 (ΦΕΚ 90 Α'), των παρ. 
1 καιδτου Ν. 2503/1997 (ΦΕΚ 107 Α') και του άρθρου 5του 
Ν. 2579/98 (ΦΕΚ31 Α'). 

ε) Του άρθρου 18 του Ν. 2470/1997 «Αναμόρφωση μι¬ 
σθολογίου προσωπικού της.Δημόσιας Διοίκησης και άλ¬ 
λες συναφείς διατάξεις» (ΦΕΚ 40 Α'). 

στ) Της παρ. 16του άρθρου 4του Ν. 2390/96 (ΦΕΚ54 Α') 
«Μεταρρυθμίσεις στο αντικειμενικό σύστημα φορολο¬ 
γίας εισοδήματος και άλλες διατάξεις». 

2. Το αριθμ. 3181/6.6.2000 έγγραφο της Δ/νσης Εί¬ 
σπραξης Δημοσίων Εσόδων. 

3. Το γεγονός ότι από τις διατάξεις της απόφασης αυτής 
προκαλείται δαπάνη 3.500.000 δρχ. σε βάρος του κρατι¬ 
κού προϋπολογισμού, για την αμοιβή των μελών, εισηγη¬ 
τών και γραμματέα της Επιτροπής, που θα καλυφθεί από 
τις πιστώσεις εξόδων του προϋπολογισμού έτους 2000 
του Υπουργείου Οικονομικών (ΚΑΕ 0515Έ.Φ. 23110). 

4. Την αριθμ. 1042108/473/Α0006/5.5.2000 απόφαση 
μας (ΦΕΚ 595 Β') με την οποία μεταβιβάσθηκε η εξουσία, 
στο Γ ενικό Γ ραμματέα, στους Γ ενικούς Διευθυντές κλπ, 
να υπογράφουν «Με Εντολή Υπουργού», αποφασίζουμε: 

Α. Ορίζουμε τα μέλη της Επιτροπής παρ. 14του άρθρου 
9 του Ν. 2386/96 (εξέταση προσφυγών κατά αποφάσεων 
επιβολής προστίμων για ακάλυπτες επιταγές απαλλαγής 
προσαυξήσεων εκπρόθεσμης καταβολής και διαγραφής 
χρεών προς το Δημόσιο), ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Τον Γρηγόριο Κράμπα, Νομικό Σύμβουλο του Κρά¬ 
τους, ως Πρόεδρο, με αναπληρωτή τον Βλάσιο Βούκαλη, 
Νομικό Σύμβουλο του Κράτους. 

2. Τον Γενικό Διευθυντή Φορολογίας και μέχρι την πλήρω¬ 
ση της θέσης αυτού τον Διονύσιο Κουνάδη, Διευθυντή, που 
υπηρετεί ως Προϊστάμενος της Δ/νσης Φορολογίας Εισ/τος, 
ως μέλος, με αναπληρωτή τον Ευάγγελο Χατζημανίκα, Διευ¬ 
θυντή, που υπηρετεί ως Προϊστάμενος του Π.Ε.Κ. Πειραιά. 

3. Τον Γεώργιο Παπαδόπουλο, Διευθυντή που υπηρετεί 
ως Προϊστάμενος της Δ/νσης Είσπραξης Δημοσίων Εσό¬ 
δων, ως μέλος, μεαναπληρωτήτοννόμιμοαναπληρωτήτου. 

4. Τον Δημήτριο Στριμμένο, Διευθυντή, που υπηρετεί 
ως Προϊστάμενος της Δ.Ο.Υ. Β' Καλλιθέας, ως μέλος, με 
αναπληρωτή τον Γεώργιο Δόση, Διευθυντή, που υπηρετεί 
ως Προϊστάμενος της Δ.Ο.Υ. ΙΓ Αθηνών. 

5. Τον Σωτήριο Σαράκη, υπάλληλο με βαθμό Α’του κλά¬ 
δου ΠΕ Εφοριακών, που υπηρετεί ως Προϊστάμενος του 
ΡΤμήματος της Δ/νσης Είσπραξης Δημοσίων Εσόδων, 
ως μέλος, με αναπληρώτρια την Μαρία Αυγερίου, υπάλ¬ 
ληλο ιδίου βαθμού και κλάδου, που υπηρετεί ως Προϊ- 
σταμένη του Δ' Τμήματος της ίδιας Δ/νσης. 

Β. Εισηγητές στην Επιτροπή αυτή ορίζονται: 

α) Η Παναγιώτα Τσέλιου, υπάλληλος με βαθμό Α' του 
κλάδου ΠΕ Εφοριακών, με αναπληρώτρια την Ελένη Τζι- 
λίνη, υπάλληλο ιδίου βαθμού και κλάδου, και 

β) Η Βασιλική Μοντέλου, υπάλληλος με βαθμό Α' του 
κλάδου ΠΕ Εφοριακών, με αναπληρωτή τον Κων/νο Κου¬ 
λή, υπάλληλο με βαθμό Β'του κλάδου ΔΕ Εφοριακών, που 
υπηρετούν στη Δ/νση Είσπραξης Δημοσίων Εσόδων. 

Γ. Χρέη Γραμματέα της Επιτροπής θα εκτελεί ο Γεώρ- 
γιος Σταυρόπουλος, υπάλληλος με βαθμό Α'του κλάδου 
ΠΕ Εφοριακών, που υπηρετεί στη Δ/νση Είσπραξης Δη¬ 
μοσίων Εσόδων, με αναπληρώτρια την Αμαλία Μπρέ- 
μπου, υπάλληλο με βαθμό Β', του ίδιου κλάδου, που υπη¬ 
ρετεί στην ίδια Δ/νση. 

Δ. Έργο της Επιτροπής είναι το αναφερόμενο στις παρ. 
14,15 και Ιθτου άρθρου 9του Ν. 2386/96. 

Ε. Η θητεία της Επιτροπής είναι διετής και αρχίζει την 
10.7.2000. 

ΣΤ. Η Επιτροπή θα συνεδριάζει εκτός του κανονικού 
ωραρίου λειτουργίας των Δημοσίων Υπηρεσιών, στο κτί¬ 
ριο που στεγάζεται η Δ/νση Είσπραξης Δημοσίων Εσόδων 
(Πανεπιστημίου 20). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 2000 
Με εντολή Υπουργού 
Ο Γ ενικός Διευθυντής 
Διοικητικής Υποστήριξης 
ΝΙΚΟΛΑΟΣ ΣΤΑΥΡΙΑΝΑΚΗΣ 

-♦- 

Αριθ. Φ2-722 (2) 

Έγκριση κυκλοφορίας ηλεκτρονικών ζυγών \/Ε-6 ΤΕ 
και νΕ-15 ΤΕ. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Π.Δ. 1558/85 «Κυβέρνηση και Κυ¬ 
βερνητικά Όργανα», (ΦΕΚ 137/τ.Α'/26.7.1985). 

2. Τις διατάξεις του Π.Δ.397/88 «Οργανισμός του 
Υπουργείου Εμπορίου», (ΦΕΚ 185/τ.Α'/25.8.1988), 

3. Τιςδιατάξειςτου Π.Δ. 524/78 «Περί Κωδικοποιήσεως 
εις ενιαίον κείμενον των ισχυουσών διατάξεων των ανα- 
φερομένων εις την εισαγωγήν εν Ελλάδιτου Διεθνούς Συ¬ 
στήματος Μέτρων και Σταθμών». 

4. Το Π.Δ. 27/96 (ΦΕΚ 19/τ.Α'/1.2.96) «Συγχώνευση 
Υπουργείων Τουρισμού, Βιομηχανίας Ενέργειας και Τε¬ 
χνολογίας και Εμπορίου». 


5. Το Π.Δ. 57/96 «Σύσταση Γ εν. Γ ραμματείας Εμπορίου 
στο Υπουργείο Ανάπτυξης και καθορισμός των αρμοδιο¬ 
τήτων της». (ΦΕΚ 51/τ.Α'/18.3.96). 

6. Το άρθρο 28ατης Υπουργικής Απόφασης Φ3/2587/78 
«Περί Κωδικοποιήσεως αποφάσεων επί των Μέτρων και 
Σταθμών» (ΦΕΚ 70/τ.Β'/26.1.79), όπως τροποποιήθηκε με 
τηνΥ.Α. Β1/15073/86 (ΦΕΚ 846/τ.Β/4.12.86). 

7. Την Απόφαση Β3-54/13.5.96 σχετικά εξουσιοδότηση 
για υπογραφή εγγράφων με εντολή Υφυπουργού. 

8. Το πιστοποιητικό έγκρισης τύπου ΕΟΚ με αριθμό ΡΙ 
99.1.01/5.7.1999 του Φινλανδικού Ινστιτούτου ΙπεροσΙα 
(Κοινοποιημένος Φορέας με αριθμό 0424). 

9. Την από 2.6.2000 αίτηση της εταιρείας Κ. ΒΛΑΧΟ- 
ΠΟΥΛΟΣΑ. Ε. (Μεσολογγίου 3,144 51 Μεταμόρφωση Ατ¬ 
τικής), αποφασίζουμε: 

1. Εγκρίνουμε την κυκλοφορία στην Ελλάδα των ηλε¬ 
κτρονικών ζυγών \/Ε-6 ΤΕ και νΕ-15 ΤΕ με μέγιστη δυναμι¬ 
κότητα 6 Κρ και 15Κρ αντίστοιχα. Κατασκευάζονται από το 
Ρωσσικό Οίκο ϋοίηΐ 5ίοοΙ< Οοτηραπγ Μαεεα-Κ, εισάγονται 
στη χώρα μας απάτην Εταιρεία Κ. ΒΛΑΧΟΠΟΥΛΟΣ ΑΈ. και 
πρέπει να φέρουν την σήμανση ΟΕ και Μ. Κάθε ζυγός, προ¬ 
τού χρησιμοποιηθεί στη χώρα μας, θα πρέπει να υποβληθεί 
σε Αρχική Επαλήθευση απότην Δ/νση Μετρολογίαςτης Γ ε¬ 
νικής Γ ραμματείας Εμπορίου, από όπου και χορηγείται Πι¬ 
στοποιητικό Συμμόρφωσης. Επιπλέον πρέπει να συνοδεύ¬ 
εται με Δήλωση Συμμόρφωσης του οίκου κατασκευής. 

2. Τεχνικά χαρακτη ριστικά των ζυγών νΕ-6ΤΕ και νΕ-15ΤΕ 

Κατασκευαστής: άοίηΐ: δΙοοΚ Οοπιραηγ Μαεεα 

Κατηγορία ακρίβειας: III 

Μεγίστη δυναμικότητα Μαχ: 6 Κρ < Μαχ για το μοντέλο \/Ε-6ΤΕ 
Μεγίστη δυναμικότητα Μαχ: Μαχ < 15 Κρ για το μοντέλο Ϊ/Ε-15ΤΕ 

Αριθμ.Υποδιαιρέσεων π: < 3000 

Απόβαρο: -2 Κρ για το μοντέλο νΕ-6ΤΕ 

Απόβαρο: -5Κρ για το μοντέλο νΕ-15ΤΕ 

Η έγκριση ισχύει μέχρι 5.7.2009. 

3. Για την εξακρίβωση της ταυτότητας των ζυγών αυ¬ 
τών, πρέπει να αναγράφονται επ’ αυτών στην Ελληνική 
γλώσσα κατά τρόπο ευκρινή, ευανάγνωστο και ανεξίτηλο 
και σε σημείο που να διακρίνονται καλά, οι εξής ενδείξεις: 

α) Το σήμα ή το όνομα του κατασκευαστή, 

β) Ο τύπος του ζυγού, 

γ) Κατηγορία ακρίβειας, 

δ) Η μεγίστη δυναμικότητα, 

ε) Η υποδιαίρεση, 

στ) Η ελάχιστη δυναμικότητα, 

ζ) Το μέγιστο απόβαρο, 

η) Ο αριθμός σειράς 

θ) Ο αριθμός εγκρίσεως τύπου ΕΟΚ με αριθμό ΡΙ 
99.1.01/5-7-1999 του Φιλανδικού Ινστιτούτου ΙπερεοΙα. 

4. Η νομιμοποίηση της λειτουργίας των ζυγών αυτών, γί¬ 
νεται με την επικόλληση από την Αρμόδια Αρχή των ση¬ 
μάτων του Περιοδικού Ελέγχου Μέτρων και Σταθμών, 
σύμφωνα με τις ισχύουσες διατάξεις. 

5. Η έγκριση αυτή μπορεί να ανακληθεί με απόφασή 
μας, εφόσον διαπιστωθεί ότι συντρέχουν οι προϋποθέ¬ 
σεις του άρθρου 10 της Υ.Α.Φ2-376/93 «Όργανα ζύγισης 
με μη αυτόματη λειτουργία», σε συμμόρφωση προς την 
Οδηγία 90/384/ΕΟΚ. 

Η απόφαση αυτή να δημοσιευθεί στην Εφημερίδα της 
Κυβέρνησης (άρθρο 28της Υ.Α. Φ3-2587/78, ΦΕΚ70/τ.Β'/ 
26.1.1979, όπως τροποποιήθηκε με την Υ. Α. Β1 -15073/86) 
και ισχύει από την ημερομηνία δημοσίευσής της. 

Αθήνα, 15 Ιουνίου 2000 

Με εντολή Υπουργού 
Ο Διευθυντής 
ΧΡ. ΔΗΜΗΤΡΑΚΟΠΟΥΛΟΣ 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Αριθ. ΥΠ ΠΟ/ΑΡΧ/Β1 /Φ30/ΚΗ Ρ/25370/788 (3) 

Χαρακτηρισμός I. Ν. Κοίμησης Θεοτόκου (Παναγία Πασ- 
σαβά) δ.δ. Μαραθέας, δ. Γυθείου, επ. Γυθείου, Ν. Λα¬ 
κωνίας, ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Υ.Α.ΥΠΠΟ/ΓΝΟΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για μεταβίβαση αρμοδιοτή¬ 
των Υπουργού και δικαιώματος υπογραφής, «Με εντολή 
Υπουργού», στους Γ. Γραμματέα, Ειδικό Γραμματέα, Προϊ¬ 
σταμένους Δ/νσεων, Τμημάτων και Γραφείωντου ΥΠΠΟ. 

2) Τις διατάξεις του Κ.Ν. 5351/32 «Περί Αρχαιοτήτων». 

3) Την γνωμοδότηση του Τοπικού Συμβουλίου Μνημεί¬ 
ων Ανατολικής Πελοποννήσου όπως διατυπώθηκε στην 
αριθμ. 1/30.3.2000 συνεδρία του, αποφασίζουμε: 

Χαρακτηρίζουμε τον I. Ν. Κοίμησης Θεοτόκου (Παναγία 
Πασσαβά) δ.δ. Μαραθέας, δ. Γ υθείου, επ. Γ υθείου, Ν. Λα¬ 
κωνίας ως ιστορικό διατηρητέο μνημείο με περιβάλλοντα 
χώρο τα όρια του περιβόλου του. 

Ο ναός ανήκει στον τύπο του μονόχωρου τρουλαίου με 
μορφή συνεπτυγμένου σταυροειδούς, εξωτερικά, που 
απολήγει ανατολικά σε τρίπλευρη αψίδα Ιερού. 

Η τοιχοποιία του αποτελείται από αργολιθοδομή και λα- 
ξευμένους γωνιόλιθους και τα πλαίσια των παραθύρων 
από λαξευμένο πωρόλιθο. Στο ναό εντοπίζονται εντοιχι¬ 
σμένα αρχαία και βυζαντινά μέλη. 

Πάνω από τη νότια είσοδο, σε εντοιχισμένη αρχαία επι¬ 
γραφή, διακρίνεται η χρονολογία 1821 ως έτος ίδρυσης 
και πιθανόντοιχογράφησης του ναού. 

Ο τρούλος του μνημείου έχει ψηλό τύμπανο, το οποίο 
περιτρέχει οριζόντια οδοντωτή ταινία, ενώ στη βάση του 
φέρει οκτώ αψιδώματα που ομοιάζουν με τυφλά μονόλο- 
βα παράθυρα. 

Εσωτερικά ο ναός φέρει τοιχογραφίες μεταβυζαντινών 
χρόνων στο Ιερό, στο κτιστό τέμπλο και σε τμήματα του 
κυρίως ναού. 

Στην βορειοδυτική γωνία του μνημείου υψώνεται κωδω¬ 
νοστάσιο σε δύο στάθμες. Από τις διατάξεις της απόφα¬ 
σης αυτής δεν προκαλείται δαπάνη σε βάρος του κρατι¬ 
κού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Ιουνίου 2000 

Με εντολή Υπουργού 

Ο Προϊστάμενος της Δ/νσης 
ΙΣΙΔΩΡΟΣ «ΑΚΟΥΡΗΣ 

-♦- 

Αριθ. ΥΠΠΟ/ΑΡΧ/Β1/Φ32/ΚΗΡ/23235/726 (4) 

Χαρακτηρισμός I. Ναού Υψώσεως Τιμίου Σταυρού Πινα- 
κατών Ν. Μαγνησίας, ως ιστορικού διατηρητέου μνη¬ 
μείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Υ.Α.ΥΠΠΟ/ΓΝΘΣ/49095/30.10.991 (ΦΕΚ987/Β/28.11.91 
και ΦΕΚ 17/Β/16.1.92) για μεταβίβαση αρμοδιοτήτων 
Υπουργού και δικαιώματος υπογραφής,« Με εντολή Υπουρ¬ 
γού», στους Γ. Γραμματέα, Ειδικό Γραμματέα, Προϊσταμέ¬ 
νους Δ/νσεων, Τμημάτων και Γ ραφείωντου ΥΠΠΟ. 

2) Τις διατάξεις του Κ.Ν. 5351/32 «Περί Αρχαιοτήτων». 

3) Την γνωμοδότηση του Τοπικού Συμβουλίου Μνημεί¬ 
ων Θεσσαλίας όπως διατυπώθηκε στην αριθμ. 96/ 
30.3.2000 συνεδρία του, αποφασίζουμε: 


Χαρακτηρίζουμε τον I. Ναό Υψώσεως Τιμίου Σταυρού 
Πινακατών Ν. Μαγνησίας, ως ιστορικό διατηρητέο μνη¬ 
μείο με περιβάλλοντα χώρο ακτίνας 100 μ. γύρω του. 

Πρόκειται για ξυλόστεγο μονόχωρο ναό, η στέγη του οποί¬ 
ου στηρίζεται σε δύο ξύλινα στηρίγματα στη βόρεια και νό¬ 
τια πλευρά, τα οποία μαζί μετά στασίδια που έχουν τοποθε¬ 
τηθεί ανάμεσά τους, χωρίζουντο ναό σε τρία ψευδοκλίτη. 

Η στέγη του ναού είναι δίρριχτη, με αποτμήσεις στη δυ¬ 
τική και την ανατολική πλευρά, και καλύπτεται από σχι- 
στόπλακες. Επίσης με σχιστόπλακες καλύπτεται και ο 
εξωνάρθηκας στη νότια και την δυτική πλευρά του ναού, 
όπου υπάρχουν και οι δύο είσοδοι. 

Πάνω από το υπέρθυρο της νότιας εισόδου υπάρχει 
τοιχογραφία με την παράσταση της Υψώσεως του Τιμίου 
Σταυρού, που πλαισιώνεται από τους Προφήτες Μωυσή, 
Δαβίδ, Ησάία και Σολομώντα σε μετάλλια. Στο κάτω μέ¬ 
ρος υφίσταται επιγραφή «Δέησις του Δούλου του θεού 
Δαβίδ Μοναχού.1802». 

Ο ναός αποτβλεί χαρακτηριστικό παράδειγμα της εκ¬ 
κλησιαστικής αρχιτεκτονικής του Πηλίου στο 19ου αιώνα. 

Από τις διατάξειςτης απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Ιουνίου 2000 
Με εντολή Υπουργού 
Ο Προϊστάμενος της Δ/νσης 
ΙΣΙΔΩΡΟΣ «ΑΚΟΥΡΗΣ 

-♦- 

Αριθ. ΥΠΠΟ/ΑΡΧ/Β1/Φ30/ΚΗΡ/27931/865 (5) 

Χαρακτηρισμός I. Ν. Ζωοδόχου Πηγής Κοινότητας Καρύ- 
ταινας, Δήμου Γόρτυνας, Επαρχίας Γορτυνίας, Νομού 
Αρκαδίας, ως αρχαίου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για μεταβίβαση αρμοδιοτή¬ 
των Υπουργού και δικαιώματος υπογραφής, « Με εντολή 
Υπουργού», στους Γ. Γ ραμματέα, Ειδικό Γ ραμματέα, Προϊ¬ 
σταμένους Δ/νσεων, Τμημάτων και Γ ραφείωντου ΥΠΠΟ. 

2) Τις διατάξεις του Κ.Ν. 5351/32 «Περί Αρχαιοτήτων». 

3) Την γνωμοδότηση του Τοπικού Συμβουλίου Μνημεί¬ 
ων Ανατολικής Πελοποννήσου όπως διατυπώθηκε στην 
αριθμ. 1/30.3.2000 συνεδρία του. 

4) Κήρυξη κωδονοστασίου ως προέχον βυζαντινό μνη¬ 
μείο (ΒΔ 26-10-23, ΦΕΚ328/Β/14.11.23), αποφασίζουμε: 

Ανακοινώνουμε ότι ο I. Ν. Ζωοδόχου Πηγής που βρίσκε¬ 
ται στο κοιμητήριο της κοινότητας Καρύταινας, του δή¬ 
μου Γ όρτυνας, της επαρχίας Γ ορτυνίας, του νομού Αρκα¬ 
δίας, είναι αρχαίο μνημείο με περιβάλλοντα χώρο τον πε¬ 
ρίβολο του κοιμητηρίου. 

Πρόκειται για σύνθετο εγγεγραμμένο σταυροειδή τε- 
τρακιόνιο ναό, με μεταγενέστερο διώροφο νάρθηκα, 
τρεις ημιεξαγωγικές εξωτερικά αψίδες Ιερού και οκτά¬ 
πλευρο τρούλο. 

Στα ΒΔτου ναού σώζεται κωδωνοστάσιο επιμελημένης 
τοιχοποιίας αναπτυσσόμενο σε τρεις στάθμες. 

Η στέγαση του ναού είναι ενιαία δίρριχτη για το ανατο¬ 
λικό και το δυτικό τμήμα του. 

Η τοιχοποιία του ναού συνίσταται από αργολιθοδομή με 
συνδεκτικό ασβεστοκονίαμα και σποραδική χρήση πλίνθων. 

Εσωτερικά στο ναό σώζεται ξυλόγλυπτο τέμπλο, μετα¬ 
γενέστερο της ανέγερσής του ενώ δεν σώζεται τοπογρα- 
φικός διάκοσμος. 

Η αρχική φάση του ναού μπορεί να χρονολογηθεί στον 
14ο αιώνα, ενώ οι μεταγενέστερες επεμβάσεις στα πρώιμα 

μεταβυζαντινά χρόνια, πιθανώς στον 16ου - 17ου αιώνα. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Ιουνίου 2000 

Με εντολή Υπουργού 
Ο Προϊστάμενος της Δ/νσης 
ΙΣΙΔΩΡΟΣ ΚΑΚΟΥΡΗΣ 

-Φ- 

Αριθ. 07/ΔΤΑ/8916 (6) 

Συγχώνευση Νομικών Προσώπων με τα ονόματα «Α' Δη¬ 
μοτικός Βρεφ. Σταθμός Δ. Κορυδαλλού» «Β' Δημοτι¬ 
κός Βρεφ. Σταθμός Δ. Κορυδαλλού», «Β' Δημοτικός 
Παιδικός Σταθμός Δ. Κορυδαλλού», «Γ' Δημοτικός 
Παιδικός Σταθμός Δ. Κορυδαλλού», «Δ' Δημοτικός 
Παιδικός Σταθμός Δ. Κορυδαλλού», «Ε' Δημοτικός 
Παιδικός Σταθμός Δ. Κορυδαλλού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Το άρθρο 9 του Ν. 2503/97. 

2) Το άρθρο 16 του Ν. 2539/97 (ΦΕΚ244/4-12-97) τεύ¬ 
χος Α'. 

3) Τις διατάξεις του άρθρ. 203 του ΔΚΚ (Π.Δ. 410/95). 

4) Την αρ. 2742/30-9-97 απόφαση του Γεν. Γραμ. 
Περ/ρειας, περί μεταβίβασης αρμοδιοτήτων στον Δ/ντή 
Δ/νσης Τοπ. Αυτ/σης - Δ/σης Ν. Πειραιά να υπογράφει 
«Με Εντολή Γεν. Γραμ. Περ/ρειας», την αποστολή στο 
Εθνικό Τυπογραφείο πράξεων των οποίων απαιτείται δη¬ 
μοσίευση στην Εφημερίδα της Κυβερνήσεως. 

5) Τις 18367/98, οικ. 2412/96, οικ. 2414/96, 423/96, οικ. 
2413/96 & 1486/2000 αποφάσεις μας που δημοσιεύθηκαν 
στα ΦΕΚ 166/99, 954/98, 99/96, 114 & 188/96 & 254/2000 
τεύχος Β', με τις οποίες συστήθηκαν ίδια νομικά πρόσω¬ 
πα με τα ονόματα: «Α' Δημοτικός Βρεφ. Σταθμός Δ. Κο¬ 
ρυδαλλού», «Β' Δημοτικός Βρεφ. Σταθμός Δ. Κορυδαλ¬ 
λού», «Β' Δημοτικός Παιδικός Σταθμός Δ. Κορυδαλλού» 
Δημοτικός Παιδικός Σταθμός Δ. Κορυδαλλού» & «Δ' Δη¬ 
μοτικός Παιδικός Σταθμός Δ. Κορυδαλλού» & «Ε' Δημοτι¬ 
κός Παιδικός Σταθμός Δ. Κορυδαλλού». 

6) Την 122/27-3-2000 απόφαση του Δημοτικού Συμβου¬ 
λίου Κορυδαλλού, με την οποία συγχωνεύονται τα ανωτέ¬ 
ρω νομικά πρόσωπα σε ένα με το όνομα «Δημοτικοί Βρε¬ 
φονηπιακοί & Παιδικοί Σταθμοί Δ. Κορυδαλλού». 

7) Το αριθμ. 11799/31-5-2000 έγγραφο του Δ. Κορυ¬ 
δαλλού, αποφασίζουμε: 

Καταργούμε τα νομικά πρόσωπα που συστήθηκαν με 
τις 18367/10-12-98 - 1486/31-1-2000 - 2412/9-2-96 - 
2414/9-2-96 - 423/31-1-96 & οικ. 2413/9-2-96 αποφάσεις 
μας με τα ονόματα: «Α' Δημοτικός Βρεφ. Σταθμός Δ. Κο¬ 
ρυδαλλού», «Β' Δημοτικός Βρεφ. Σταθμός Δ. Κορυδαλ¬ 
λού», «Β' Δημοτικός Παιδικός Σταθμός Δ. Κορυδαλλού», 
«Γ’ Δημοτικός Παιδικός Σταθμός Δ. Κορυδαλλού», «Δ'Δη- 
μοπκός Παιδικός Σταθμός Δ. Κορυδαλλού» & «Ε' Δημοτι¬ 
κός Παιδικός Σταθμός Δ. Κορυδαλλού», που συγχωνεύο¬ 
νται σε ένα νομικό πρόσωπο με το όνομα: 

«Δημοτικοί Βρεφ. & Παιδικοί Σταθμοί Δ. Κορυδαλλού», 
που συνιστάται με τη παρούσα το οποίο υποκαθίσταται 
αυτοδικαίως σε όλα εν γένει τα δικαιώματα & τις υποχρε¬ 
ώσεις των συγχωνευθέντων εξομοιούμενο με καθολικό 
διάδοχο. 

Σκοπός του Νομικού Προσώπου θα είναι: η καθημερινή 
φύλαξη, φροντίδα, ημερήσια διατροφή, διαπαιδαγώγηση 
και ψυχαγωγία νηπίων και βρεφών εργαζομένων γονέων 
η πολύπλευρη νοητική, συναισθηματική, κοινωνική, ψυ¬ 


χοσωματική ανάπτυξη των παιδιών, η προπαρασκευή 
τους για την φυσική μετάβασή τους από την οικογενειακή 
ζωή στο σχολικό περιβάλλον. 

1. Έδρα του Νομικού Προσώπου θα είναι ο Δήμος Κο¬ 
ρυδαλλού. 

2. Περιουσία του Νομικού Προσώπου θα είναι τα ανα¬ 
γραφόμενα στα βιβλία ακίνητης και κινητής περιουσίας 
των αναλωσίμων και μη αναλωσίμων υλικών και τα περι¬ 
ουσιακά εν γένει στοιχεία και εξοπλισμός των μέχρι σήμε¬ 
ρα λειτουργούντων Δημοτικών Βρεφονηπιακών και Παι¬ 
δικών Σταθμών. 

3. Πόροι του Νομικού Προσώπου θα είναι: 

α) Η μεταβίβαση από το Δήμο για το οικονομικά έτος 
2000 του ποσού των 100.000.000 δρχ. το οποίο έχει εγ¬ 
γράφει στον προϋπολογισμό του Δήμου στον Κ.Α. 
2/211.9ια. 

β) Η ετήσια επιχορήγηση από την περιφερειακή Διοίκη¬ 
ση μέσω των Νομαρχιακών Αυτοδιοικήσεων για την κάλυ¬ 
ψη των αναγκών λειτουργίας, την συντήρηση των εγκα- 
ταστάσεών του και τη μισθοδοσία του προσωπικού των 
Κ.Π.Σ. που θα μεταταγεί στο Δήμο μέχρι την έξοδό του 
από την υπηρεσία, βάσειτων διατάξεωντης παρ.8 του άρ¬ 
θρου 9του Ν. 2503/97 (ΦΕΚ 107/30-5-96 Τ.Α') και σύμφω¬ 
να με τους όρους της προγραμματικής σύμβασης, που 
υπογράφηκε μεταξύ του Υπουργείου Υγείας και Πρόνοι¬ 
ας, του Δήμου και της Περιφέρειας (13-7-99). 

γ) Κάθε έκτακτη επιχορήγηση από τον Δήμο Κορυδαλ¬ 
λού. 

δ) Επιχορηγήσεις και κάθε είδους παροχές από το κρά¬ 
τος ή από οποιοδήποτε άλλο οργανισμό, νομικό ή φυσικό 
πρόσωπο, είτε απευθείας προς το νομικό πρόσωπο είτε 
προς τον Δήμο Κορυδαλλού για. 

ε) Κάθε είδους προσφορές, δωρεές, κληρονομιές και 
κληροδοσίες. 

στ) Τροφεία και συνδρομές των γονέων, το ύψος των 
οποίων θα καθορίζεται με απόφαση του Δημοτικού Συμ¬ 
βουλίου. 

ζ) Πρόσοδοι από την περιουσία του. 

η) Πόροι από προγράμματα της Ευρωπαϊκής Ένωσης. 

Το Νομικό Πρόσωπο εκπροσωπείται στα δικαστήρια και 
σε κάθε αρχή από τον Πρόεδρό του και όταν αυτός απου¬ 
σιάζει ή κωλύεται από τον Αντιπρόεδρο. 

Κάλυψη δαπάνης: 

Για το οικονομικό έτος 2000 έχει εγγράφει στον προϋ¬ 
πολογισμό του Δήμου μας ποσό 100.000.000 δρχ. σε βά¬ 
ρος του Κ.Α. 2/211.9ια. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Πειραιάς, 21 Ιουνίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
Κ. ΤΣΟΓΚΑ 

-Φ- 

Αριθ. 9161 (7) 

Σύσταση στο Δήμο Παραβολας Δημοτικού Παιδικού 
Σταθμού Δ.Δ. Παντάνασσας Δήμου Παραβολας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του αρθ. 42 του Ν. 2218/94. 

2. Τις διατάξειςτου αρθ. 26του Δ.Κ.Κ. (Π.Δ. 410/95). 

3. Τις διατάξειςτου αρθ.9του Ν. 2503/30-5-1997. 

4. Την αριθ. Γ2 Β/4204/99 απόφαση του Υφυπουργού 

Υγείας Πρόνοιας, η οποία δημοσιεύθηκε στο Φ.Ε.Κ. 
1969/Β/99, με την οποία μεταβιβάσθηκε ο Κρατικός Παι¬ 
δικός Σταθμός ΠΑΝΤΑΝΑΣΣΑΣ στον Δήμο ΠΑΡΑΒΟΛΑΣ. 

5. Την αριθ. 36/2000 απόφαση του Δημοτικού Συμβου¬ 
λίου ΠΑΡΑΒΟΛΑΣ με την οποία συνιστάται Νομικό Πρό¬ 
σωπο στον Δήμο αυτόν, με την επωνυμία «Δημοτικός Παι¬ 
δικός Σταθμός ΠΑΝΤΑΝΑΣΣΑΣ». 

6. Από την δημοσίευση της ανωτέρω απόφασης ο Παι¬ 
δικός Σταθμός λειτουργεί ως Δημοτικό Νομικό Πρόσωπο. 

7. Την αριθ. 241/18-8-1998 απόφαση του Γεν. Γραμμα¬ 
τέα Περιφέρειας Δυτ.Ελλάδας, αποφασίζουμε: 

1. Συνιστούμε στον Δήμο ΠΑΡΑΒΟΛΑΣ ίδιο Νομικό Πρό¬ 
σωπο Δημ. Δικαίου με την επωνυμία: «Δημοτικός Παιδι¬ 
κός Σταθμός ΠΑΝΤΑΝΑΣΣΑΣ». 

2. Σκοπός του Σταθμού είναι η ημερήσια διατροφή, δια¬ 
παιδαγώγηση και ψυχαγωγία των παιδιών που δεν μπο¬ 
ρούν να έχουν στο οικογενειακό τους περιβάλλον την 
απαραίτητη φροντίδα λόγω απασχόλησης των εργαζομέ¬ 
νων γονέων τους η λόγω άλλων κοινωνικών αιτιών. 

3. Το συνιστώμενο Νομικό Πρόσωπο διοικείται από πε¬ 
νταμελές Διοικητικό Συμβούλιο το οποίο μαζί με τους 
αναπληρωτές του ορίζονται από το Δημοτικό Συμβούλιο 
αποτελούμενο από: 

Α) Πρόεδρος του Δ.Σ. αιρετό μέλος η μη με τον ανα¬ 
πληρωτή του. 

Β) Αντιπρόεδρος Δ.Σ. αιρετό μέλος με τον αναπληρωτή 
του. 

Γ) Ένα μέλος με τον αναπληρωτή του εκλεγμένο από 
την Γ ενική Συνέλευση των γονέων που έχουν παιδιά στο 
Σταθμό. 

Δ) Ένα μέλος από τους δημότες με τον αναπληρωτή 
του με ανάλογη κοινωνική και επαγγελματική δράση η ει¬ 
δική γνώση με το σκοπό του Σταθμού. 

Ε) Ένα μέλος εκπρόσωπο των εργαζομένων με τον ανα¬ 
πληρωτή του. 

Η θητεία των μελών του Διοικητικού Συμβουλίου θα εί¬ 
ναι διάρκειας 2 ετών, κατ’ εξαίρεση η θητεία του πρώτου 
Δ.Σ. θα λήξει την 31-12-2001. 

4. Πόροι του Νομικού Προσώπου είναι: 

Α) Ετήσια Κρατική και Δημοτική επιχορήγηση. 

Β) Κάθε είδους εισφορές, δωρεές, κληρονομιές και 
κληροδοσίες πρόσοδοι έκτης ίδιας αυτού περιουσίας. 

Γ) Εισπράξεις από το αντίτιμο των παρεχομένων πραγ¬ 
μάτων η υπηρεσιών. 

5. Στο συνιστώμενο Νομικό Πρόσωπο περιέρχεται όλη 
η κινητή και ακίνητη περιουσία που χρησιμοποιούσε ο 
Κρατικός Παιδικός Σταθμός (άρθρο 40 παρ. 4 του Ν. 
2219/1994). 

6. Ο Παιδικός Σταθμός θα λειτουργεί εντός των ορίων 
του Δήμου σε ιδιόκτητο κατάλληλο οίκημα. 

7. Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Δ.Σ. και 
σε περίπτωση κωλύματος από τον Αντιπρόεδρο. 

8. ΑΚΡΟΤΕΛΕΥΤΙΟ ΑΡΘΡΟ (ΚΑΛΥΨΗ ΔΑΠΑΝΗΣ) 

Από τις διατάξεις της απόφασης αυτής δεν προκαλείται 

δαπάνη σε βάρος του Κρατικού Προϋπολογισμού, παρά 
μόνο σε βάρος του Προϋπολογισμού του Δήμου ΠΑΡΑ¬ 
ΒΟΛΑΣ, το ύψος της οποίας δεν μπορεί σήμερα να υπο- 
λογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 12 Ιουνίου 2000 

Με εντολή Γενικού Γραμματέα Περιφέρειας 
Ο Διευθυντής 
ΕΥΑΓ. ΣΥΡΡΟΣ 


Αριθ. 8178 (8) 

Σύσταση ενιαίας επιχείρησης ύδρευσης - αποχέτευσης 
με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ» Δήμου Οιχαλίας του 
Νομού Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1 Τις διατάξεις του άρθρου 1 παρ. 3 του Ν. 1069/1980 
«περί κινήτρων δια την ίδρυσιν επιχειρήσεων υδρεύσεως 
και αποχετεύσεως» (ΦΕΚΑ' 191/1980). 

2 Τις διατάξεις του άρθρου 6 παρ. 1 του Ν. 2307/1995 
(ΦΕΚΑΊ13/1995). 

3 Τις διατάξεις του άρθρου 1 παρ. 1 του Ν. 2647/1998 
(ΦΕΚΑ'237/1998). 

4 Την αριθμ. 247/99 απόφαση του Δημοτικού Συμβουλί¬ 
ου Οιχαλίας. 

5 Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του προϋπολο¬ 
γισμού του Δήμου Οιχαλίας, το ύψος της οποίας ανέρχε¬ 
ται για το έτος 2000 στο ποσό των 5.000.000 δρχ., για το 
οποίο έχει εγγράφει πίστωση στον κωδικό ΚΑ 212.9-ζ. Για 
τα δε έτη 2001,2002, 2003, 2004, δαπάνη αντίστοιχα ανά 
έτος 1.000.000 δρχ., 1.000.000 δρχ., 1.000.000 δρχ. και 
1.000.000 δρχ., για τις οποίες θα εγγραφούν αντίστοιχες 
πιστώσεις στους αντίστοιχους κωδικούς. 

6 Την αριθμ. 1443/29.3.99 απόφαση του Γεν. Γραμ. Πε- 
ριφ. Θεσσαλίας « περί μεταβίβασης αρμοδιοτήτων στους 
Δ/ντές Τοπ. Αυτ/σης & Δ/σης», αποφασίζουμε: 

Εγκρίνεται η αριθμ. 247/99 απόφαση του Δημοτικού 
Συμβουλίου Οιχαλίας του Νομού Τρικάλων η οποία αφο¬ 
ρά τη σύσταση στον ομώνυμο Δήμο ενιαίας επιχείρησης 
ύδρευσης - αποχέτευσης που έχει ως εξής : 

1. Συνιστάται στο Δήμο Οιχαλίας του Νομού Τρικάλων, 
ενιαία επιχείρηση ύδρευσης - αποχέτευσης με την επω¬ 
νυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕ¬ 
ΤΕΥΣΗΣ Οιχαλίας ΝΟΜΟΥ ΤΡΙΚΑΛΩΝ». (Άρθρο 1 παρ. 1 
Ν. 1069/1980). 

2. Η Δημοτική Επιχείρηση Ύδρευσης και Αποχέτευσης 
είναι Νομικό Πρόσωπο Ιδιωτικού Δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργωντης αρμο- 
διότητάς της καθώς και τις πηγές χρηματοδότησής της 
από τις διατάξεις του Ν. 1069/1980 «περί κινήτρων δια την 
ίδρυσιν επιχειρήσεων υδρεύσεως και αποχετεύσεως». Γ ια 
τα λοιπά θέματα εφαρμόζονται διατάξεις του Π.Δ. 410/95 
« Δημοτικός και Κοινοτικός Κώδικας» και οι κανόνες της 
ιδιωτικής οικονομίας (άρθρο 1 παρ. 1 Ν. 1069/1980). 

3. Έδρα της επιχείρησης είναι ο Δήμος Οιχαλίας (άρ¬ 
θρο 1 παρ. 3 Ν. 1069/80). 

4. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Οιχαλίας (άρθρο 1 παρ. 3 Ν. 
1069/1980). 

Εκμετάλλευση: 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 1069/ 
1980 (άρθρο 1 παρ. 3 Ν. 1069/1980). 

Περιουσία: 

Στην περιουσία της επιχείρησης ανήκουντα έργα ύδρευ¬ 
σης και αποχέτευσης της περιοχής αρμοδιότητας της επι¬ 
χείρησης, τα οποία εκτελέσθηκαν ή θα εκτελεσθούν με βά¬ 
ση εγκεκριμένες μελέτες, όλοι οι υπόνομοι που υπάρχουν 
και οι εγκαταστάσεις ύδρευσης και αποχέτευσης ακαθάρ¬ 
των και όμβριων υδάτων, όλοι οι υπόνομοι ή ανοικτοί αγω¬ 
γοί που εκβάλλουν άμεσα ή έμμεσα στο δίκτυο, καθώς επί¬ 
σης και οι μονάδες επεξεργασίας πόσιμου ύδατος και 
υγρών αποβλήτων και κάθε άλλο στοιχείο που θα παραχω- 
ρηθείαπότοΔήμο (άρθρο 8 παρ. 1 Ν. 1069/1980). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Έσοδα: 

Έσοδα της επιχείρησης είναι: 

α. Το ειδικό τέλος για την μελέτη, κατασκευή και επέ¬ 
κταση των έργων ύδρευσης και αποχέτευσης, για μία δε¬ 
καετία από της 1ης Ιανουάριου του επομένου από τη σύ¬ 
σταση της επιχείρησης έτους που υπολογίζονται σε πο¬ 
σοστό 80% επί της αξίας του ύδατος που καταναλίσκεται 
(άρθρο ΙΟπαρ. 1 εδ. α’ και 11 Ν. 1069/1980). 

β. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 
1 εδ. ια' και 13 Ν. 1069/1980). 

γ. Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ. γ' Ν. 1069/1980). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 εδ. 
δ' και άρθρο 15 Ν. 1069/1980). 

ε. Το τέλος σύνδεσης με το δίκτυο της ύδρευσης (άρ¬ 
θρο ΙΟπαρ. 1 εδ.ε'Ν. 1069/80). 

στ. Το τέλος χρήσεως υπονόμων (άρθρο 10 παρ. 1 εδ. 
στ'Ν. 1069/80). 

ζ. Η αξία ύδατος που καταναλώνεται (άρθρο 10 παρ. 1 
εδ.ζ'Ν. 1069/1980). 

η. Η εγγύηση χρήσεως του υδρομετρητή (άρθρο 10 
παρ. 1 εδ.η'Ν. 1069/1980). 

θ. Η δαπάνη μετατόπισης αγωγών διακλαδώσεων και συν¬ 
δέσεων ύδρευσης ή αποχέτευσης υδρομετρητών ή άλλων 
συναφών εργασιών (άρθρο ΙΟπαρ. 1 εδ. Θ'Ν. 1069/1980). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο ΙΟπαρ. 1 εδ. ι'Ν. 1069/80). 

ια. Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδ. ιβ' Ν. 1069/80). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο ΙΟπαρ. 1 εδ. ιγ'Ν. 1069/80). 

ιγ. Έσοδα που εισπράττονται από την εφαρμογή των δια¬ 
τάξεων των άρθρων 27 και 28 Ν. 1069/80, όπως το άρθρο 28 
τούτου τροποποιήθηκε με το άρθρο 6 παρ. 13 του Ν. 
2307/1995). 

Διοίκηση: 

1. Η επιχείρηση διοικείται από διοικητικό συμβούλιο 
που αποτελείται από επτά (7) μέλη τα οποία ορίζονται μα¬ 
ζί με τους αναπληρωτές τους από το Δημοτικό Συμβού¬ 
λιο. Από τα μέλη αυτά : 

α) Τέσσερις (4) είναι αιρετοί εκπρόσωποιτου Δήμου Οι- 
χαλίας εκ των οποίων το ένα προέρχεται από τη μειοψη¬ 
φία (άρθρο 6του Ν. 2307/95). 

β) Δύο (2 είναι δημότης ή κάτοικος του Δήμου Οιχαλίας 
που έχουν πείρα ή γνώσεις σχετικές με το αντικείμενο της 
Επιχείρησης. 

γ) Ένα (1) είναι εκπρόσωπος του Κοινωνικού φορέα της 
Περιοχής. 

δ) Ένα (1) είναι εκπρόσωπος των εργαζομένων στην 
Επιχείρηση σε περίπτωση που αυτή απασχολεί περισσό¬ 
τερους από είκοσι (20) εργαζόμενους. Στην περίπτωση 
αυτή μειώνεται κατά έναν ο αριθμός των δημοτών κατοί¬ 
κων . Ο εκπρόσωπος των εργαζομένων και του κοινωνικού 
φορέα προτείνονται από τους Οικείους φορείς. 

2. Το Δημοτικό Συμβούλιο ορίζει από τα μέλη του διοικη¬ 
τικού συμβουλίου τον Πρόεδρο και τον Αντιπρόεδρό του 
(Άρθρο 3 παρ. 1 του Ν. 1069/1980 και278Π.Δ. 410/95). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα¬ 
τασταθούν τα νέα μέλη, (άρθρο 2 της 25027/84 αποφ. Υπ. 
Εσωτερικών ΦΕΚ 244/Β'). 

4. Ο Πρόεδρος του Διοικητικού Συμβουλίου και σε πε¬ 
ρίπτωση απουσίας ή κωλύματος του, ο Αντιπρόεδρος 
εκπροσωπεί την επιχείρηση σε όλες τις σχέσεις της, δι¬ 


καστικές ή εξώδικες (άρθρο 5 παρ. 4 Ν. 1069/80). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίκαλα, 16 Ιουνίου 2000 
Με εντολή Γ ενικού Γ ραμματέα Περιφέρειας 
Ο Διευθυντής Τοπ. Αυτ/σης καιΔ/σης Ν. Τρικάλων 
ΒΑΣΙΛΕΙΟΣ ΤΣΑΤΣΑΓΙΑΣ 

-Φ- 

Αριθ.8179 (9) 

Σύσταση ενιαίας επιχείρησης ύδρευσης - αποχέτευσης 
με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ» Δήμου Φαρκαδόνας 
του Νομού Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
«περί κινήτρων δια την ίδρυσιν επιχειρήσεων υδρεύσεως 
και αποχετεύσεως» (ΦΕΚ Α' 191/1980). 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚ Α113/1995). 

3. Τις διατάξεις του άρθρου 1 παρ. 1 του Ν. 2647/1998 
(ΦΕΚ Α'237/1998). 

4. Την αριθμ. 1/2000 απόφαση του Δημοτικού Συμβου¬ 
λίου Φαρκαδόνας. 

5. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του προϋπολο¬ 
γισμού του Δήμου Φαρκαδόνας, το ύψος της οποίας 
ανέρχεται για το έτος 2000 στο ποσό των 5.000.000 δρχ., 
για το οποίο έχει εγγράφει πίστωση στον κωδικό ΚΑ 
20/161 - 9δ. Για τα δε έτη 2001,2002, 2003, 2004, δαπάνη 
αντίστοιχα ανά έτος 1.000.000 δρχ., 1.000.000 δρχ., 
1.000.000 δρχ. και 1.000.000 δρχ., για τις οποίες θα εγ- 
γραφούν αντίστοιχες πιστώσεις στους αντίστοιχους κω¬ 
δικούς. 

6. Την αριθμ. 1443 / 29-3-99 απόφαση του Γ εν. Γ ραμ. 
Περιφ. Θεσσαλίας «περί μεταβίβασης αρμοδιοτήτων 
στους Δ/ντές Τοπ. Αυτ/σης & Δ/σης», αποφασίζουμε: 

Εγκρίνεται η αριθμ. 1/2000 απόφαση του Δημοτικού 
Συμβουλίου Φαρκαδόνας του Νομού Τρικάλων η οποία 
αφορά τη σύσταση στον ομώνυμο Δήμο ενιαίας επιχείρη¬ 
σης ύδρευσης - αποχέτευσης που έχει ως εξής: 

1 Συνιστάται στο Δήμο Φαρκαδόνας του Νομού Τρικά¬ 
λων, ενιαία επιχείρηση ύδρευσης - αποχέτευσης με την 
επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟ¬ 
ΧΕΤΕΥΣΗΣ Φαρκαδόνας ΝΟΜΟΥ ΤΡΙΚΑΛΩΝ» (Άρθρο 1 
παρ. 1 Ν. 1069/1980). 

2. Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού Δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρ- 
μοδιότητάς της καθώς και τις πηγές χρηματοδότησής της 
από τις διατάξεις του Ν. 1069 /1980 «περί κινήτρων δια την 
ίδρυσιν επιχειρήσεων υδρεύσεως και αποχετεύσεως». 
Για τα λοιπά θέματα εφαρμόζονται διατάξεις του Π.Δ. 
410/95 «Δημοτικός και Κοινοτικός Κώδικας» και οι κανό¬ 
νες της ιδιωτικής οικονομίας (άρθρο 1 παρ. 1 Ν. 
1069/1980). 

3. Έδρα της επιχείρησης είναι ο Δήμος Φαρκαδόνας 
(άρθρο 1 παρ. 3 Ν. 1069/80). 

4. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Φαρκαδόνας (άρθρο 1 παρ. 
3 Ν. 1069/1980). 

Εκμετάλλευση: 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/1980 (άρθρο 1 παρ. 3 Ν. 1069/1980). 

Περιουσία: 

Στην περιουσία της επιχείρησης ανήκουντα έργα ύδρευ¬ 
σης και αποχέτευσης της περιοχής αρμοδιότητας της επι¬ 
χείρησης, τα οποία εκτελέσθηκαν ή θα εκτελεσθούν με βά¬ 
ση εγκεκριμένες μελέτες, όλοι οι υπόνομοι που υπάρχουν 
και οι εγκαταστάσεις ύδρευσης και αποχέτευσης ακαθάρ¬ 
των και όμβριων υδάτων, όλοι οι υπόνομοι ή ανοικτοί αγω¬ 
γοί που εκβάλλουν άμεσα ή έμμεσα στο δίκτυο, καθώς επί¬ 
σης και οι μονάδες επεξεργασίας πόσιμου ύδατος και 
υγρών αποβλήτων και κάθε άλλο στοιχείο που θα παραχω- 
ρηθείαπότοΔήμο (άρθροδπαρ. 1 Ν. 1069/1980). 

Έσοδα: 

Έσοδα της επιχείρησης είναι: 

α. Το ειδικό τέλος για την μελέτη, κατασκευή και επέ¬ 
κταση των έργων ύδρευσης και αποχέτευσης, για μία δε¬ 
καετία από της 1ης Ιανουάριου του επομένου από τη σύ¬ 
σταση της επιχείρησης έτους που υπολογίζονται σε πο¬ 
σοστό 80% επί της αξίας του ύδατος που καταναλίσκεται 
(άρθρο ΙΟπαρ. 1 εδ. α'και 11 Ν. 1069/1980). 

β. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 
1 εδ. ια και 13 Ν. 1069/1980). 

γ. Το τέλος σύνδεσης με το δίκτυο της αποχέτευσης 
(άρθρο ΙΟπαρ. 1 εδ. γ'Ν. 1069/1980). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 εδ. 
δ' και άρθρο 15 Ν. 1069/1980). 

ε. Το τέλος σύνδεσης με το δίκτυο της ύδρευσης (άρ¬ 
θρο ΙΟπαρ. 1 εδ.ε'Ν. 1069/80). 

στ. Το τέλος χρήσεως υπονόμων (άρθρο 10 παρ. 1 εδ. 
στ' Ν. 1069/80). 

ζ. Η αξία ύδατος που καταναλώνεται (άρθρο 10 παρ. 1 
εδ.ζ'Ν. 1069/1980). 

η. Η εγγύηση χρήσεως του υδρομετρητή (άρθρο 10 
παρ. 1 εδ.η'Ν. 1069/1980). 

θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/1980). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο ΙΟπαρ. 1 εδ, Ν. 1069/80). 

ια. Οι πρόσοδοι από την περιουσία ή το τίμημα από την 
εκποίηση αυτής (άρθρο ΙΟπαρ. 1 εδ. ιβ' Ν. 1069/80). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο ΙΟπαρ. 1 εδ. ιγ'Ν. 1069/80). 

ιγ. Έσοδα που εισπράττονται από την εφαρμογή των 
διατάξεωντων άρθρων 27 και 28 Ν. 1069/80, όπως το άρ¬ 
θρο 28 τούτου τροποποιήθηκε με το άρθρο 6 παρ. 13 του 
Ν. 2307/1995). 

Διοίκηση: 

1. Η επιχείρηση διοικείται από διοικητικό συμβούλιο 
που αποτελείται από επτά (7) μέλη τα οποία ορίζονται μα¬ 
ζί με τους αναπληρωτές τους από το Δημοτικό Συμβού¬ 
λιο. Από τα μέλη αυτά: 

α) Τέσσερις (4) είναι αιρετοί εκπρόσωποι του Δήμου 
Φαρκαδόνας έκτων οποίωντο έναπροέρχεται από τη μει¬ 
οψηφία (άρθρο 6του Ν. 2307/95). 

β) Δύο (2) είναι δημότης ή κάτοικος του Δήμου Φαρκα¬ 
δόνας που έχουν πείρα ή γνώσεις σχετικές με το αντικεί¬ 
μενο της Επιχείρησης. 

γ) Ένα (1) είναι εκπρόσωπος του Κοινωνικού φορέα της 
Περιοχής. 

δ) Ένα (1) είναι εκπρόσωπος των εργαζομένων στην 
Επιχείρηση σε περίπτωση που αυτή απασχολεί περισσό¬ 
τερους από είκοσι (20) εργαζόμενους. Στην περίπτωση 
αυτή μειώνεται κατά έναν ο αριθμός των δημοτών κατοί¬ 


κων. Ο εκπρόσωπος των εργαζομένων και του κοινωνικού 
φορέα προτείνονται από τους Οικείους φορείς. 

2. Το Δημοτικό Συμβούλιο ορίζει από τα μέλη του διοι¬ 
κητικού συμβουλίου τον Πρόεδρο και τον Αντιπρόεδρό 
του (Άρθρο 3 παρ. 1 του Ν. 1069 /1980 και 278 Π.Δ. 
410/95). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα¬ 
τασταθούν τα νέα μέλη (άρθρο 2 της 25027/84 αποφ. Υπ. 
Εσωτερικών ΦΕΚ 244/Β'). 

4. Ο Πρόεδρος του Διοικητικού Συμβουλίου και σε πε¬ 
ρίπτωση απουσίας ή κωλύματος του, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικα¬ 
στικές ή εξώδικες (άρθρο 5 παρ. 4 Ν. 1969/80). 

Η παρούσα να δημοσιευθεί στην Εφημερίδα της Κυ- 
βερνήσεως. 

Τρίκαλα, 16 Ιουνίου 2000 
Με εντολή Γ ενικού Γ ραμματέα Περιφέρειας 
Ο Διευθυντής Τοπ. Αυτ/σης & Δ/σης Ν. Τρικάλων 
ΒΑΣΙΛΕΙΟΣ ΤΣΑΤΣΑΓΙΑΣ 

- ♦ - 

Αριθ.5123 (10) 

Σύσταση Δημοτικής Επιχείρησης στο Δήμο Ληλαντίων 
του Ν.Εύβοιας με την επωνυμία Δημοτική Επιχείρηση 
Πολιτιστικής Ανάπτυξης (Δ.Ε.Π.Α.Λ) Δήμου Ληλα¬ 
ντίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της Νομοθεσίας για τη Διοικητική Απο¬ 
κέντρωση. 

2. Τις διατάξεις του Ν. 2218/94 όπως τροποποιήθηκαν 
και συμπληρώθηκαν με τους Ν. 2240/94, 2273/94 και 
2307/95 σύμφωνα με τις οποίες εγκαθιδρύθηκαν ως Β' 
βαθμός Τοπικής Αυτ/σης οι Νομαρχιακές Αυτοδιοικήσεις 
(ΝΑ.). 

3. Τις διατάξεις του Ν. 2503/97 (Διοίκηση, οργάνωση, 
στελέχωση της περιφέρειας, ρύθμιση θεμάτωνγιατηντο- 
πική αυτοδιοίκηση και άλλες διατάξεις). 

4. Τις διατάξεις του Ν. 2539/97 (συγκρότηση Πρωτο¬ 
βάθμιας Τοπικής αυτοδιοίκησης). 

5. Τις διατάξεις του άρθρου 277, 284, 287, 291 και 304 
του Π.Δ/τος410/95. 

6. Την υπ’ αριθ. 79/2000 Απόφαση του Δημοτικού συμ¬ 
βουλίου Ληλαντίων περί σύστασης Νομικού Προσώπου 
Ι.Δ. με την επωνυμία «Δημοτική Επιχείρηση Πολιτιστικής 
ανάπτυξης (Δ.Ε.Π.Α.Λ.)» Δήμου Ληλαντίων. 

7. Την αριθ. 5921/9.9.97 απόφαση του Γενικού Γραμμα¬ 
τέα Περιφέρειας Στερεός Ελλάδας για μεταβίβαση δικαι¬ 
ώματος υπογραφής «Με εντολή Γενικού Γραμματέα Πε¬ 
ριφέρειας». 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Ληλαντίων, το ύψος της οποίας ανέρχεται για 
το έτος 2000 στο ποσό των 20.000.000 δρχ. για το οποίο 
έχει εγγράφει πίστωση στον Κ.Α. 211. 

Γιατα έτη 2001,2002,2003 και 2004 δαπάνη αντίστοιχα 
ανά έτος 4.000.000 δρχ. για τα οποία θα εγγραφούν αντί¬ 
στοιχες πιστώσεις στους αντίστοιχους προϋπολογι¬ 
σμούς, αποφασίζουμε: 

Εγκρίνεται η αριθ. 79/2000 απόφαση του Δημοτικού 
Συμβουλίου Ληλαντίων Ν. Εύβοιας η οποία αφορά τη σύ¬ 
σταση στον ομώνυμο Δήμο, Νομικού Προσώπου Ι.Δ.,που 
έχει ως εξής: 

Α. Συνιστάται στο Δήμο Ληλαντίων Ν. Εύβοιας Επιχεί¬ 
ρηση με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΠΟΛΙ- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΤΙΣΤΙΚΗΣ ΑΝΑΠΤΥΞΗΣ ΛΗΛΑΝΤΙΩΝ [Δ.Ε.Π.Α.Λ]» ως ίδιο 
Νομικό Πρόσωπο Ι.Δ. το οποίο διέπεται από τις διατάξεις 
των άρθρων 277, 284, 287, 291 και 304 του Π.Δ. 410/95. 

Σκοπός της επιχείρησης είναι να καταστρώσει και να 
υλοποιήσει (κατά περίπτωση) ένα μακροχρόνιο πρό¬ 
γραμμα δράσης που θα στοχεύει. 

1. Στην αξιοποίηση πλουτοπαραγωγικών πηγών που 
ανήκουν στην δικαιοδοσία του Δήμου, παραμένουν όμως 
ανεκμετάλλευτες αφού η υποδομή του δήμου καθιστά 
ανέφικτη ανάλογη δραστηριότητα. 

2. Στην προσφορά προς τους κατοίκους ολόκληρου του 
Δήμου Ληλαντίων πολιτιστικών εκδηλώσεων με χαμηλό 
κόστος και αποκεντρωμένη διάρθρωση. 

3. Στην αξιοποίηση του υπάρχοντος ανθρώπινου δυνα¬ 
μικού. 

4. Στην καταγραφή των υφισταμένων υποδομών και την 
προώθηση έργων βελτίωσης και ανάπτυξής τους, για την 
παραγωγή και προβολή πολιτιστικών δραστηριοτήτων. 

5. Εκπόνηση σχεδίου δράσης για την προβολή και ποιο¬ 
τική αναβάθμιση του εισερχόμενου τουρισμού που να 
αποβλέπει: 

Στην αύξηση των τουριστικών εσόδων 

Στην διατήρηση και προστασία του περιβάλλοντος 

Στην ικανοποίηση των πελατών/τουριστών 

Στην αποφυγή επέκτασης κοινωνικών προβλημάτων 

Στην επιμήκυνση της τουριστικής περιόδου 

Στην άμβλυνση του μαζικού «φθηνού» τουρισμού. 

6. Στη συμμετοχή και συμβολή στην διαμόρφωση και 
υλοποίηση προγραμμάτων αναπτυξιακής πολιτικής στον 
χώρο δραστηριοποίησης της επιχείρησης με ιδιαίτερη 
έμφαση σε θέματα περιβάλλοντος ως βάση της φυσικής 
και πολιτιστικής κληρονομιάς. 

7. Στην ανάπτυξη πολιτιστικών σχέσεων του Δήμου με 
άλλους Δήμους της Ελλάδας και του Εξωτερικού. 

8. Στη συνδιοργάνωση αθλητικών διοργανώσεων πα¬ 
νελλήνιας ή/και διεθνούς εμβέλειας. 

9. Εκμετάλλευση κοινόχρηστων χώρων, διαφημιστικές 
μισθώσεις και προβολή μέσω των διαφημιστικών στοιχεί¬ 
ων μηνυμάτων που έχουν σχέση με την Πολιτιστική - του¬ 
ριστική ενημέρωση των κατοίκων του Δήμου καθώς και 
των επισκεπτών του. 

10. Στη συμμετοχή σε φορείς διαχείρισης κοινωφελών 
έργων τα οποία θα υλοποιούνται με εθνικούς και κοινοτι¬ 
κούς πόρους. 

11. Στην ευαισθητοποίηση των κατοίκων για την ανά¬ 
πτυξη και υλοποίηση σχεδίων πολιτικής προστασίας 
(αντιμετώπιση πυρκαϊών, πλημμυρών, σεισμικών κατα¬ 
στροφών κ.λπ.) σε συνεργασία με ομάδες ιδιωτών και 
συλλογικούς φορείς της περιοχής. 

12. Μέριμνα για τα ΑΜΕΑ της περιοχής. 

13. Ανάπτυξη θεσμών ψυχαγωγίας και απασχόληση επι¬ 
λεγμένων ομάδων κατοίκων. 

Β.Έδρατης επιχείρησης ορίζεται η πόλη του Βασιλικού 
που είναι η έδρα και του Δήμου Ληλαντίων. 

Γ. Η χρονική διάρκεια της Επιχείρησης ορίζεται σε πε¬ 
νήντα (50) έτη. 

Δ. Η Δημοτική Επιχείρηση Πολιτιστικής Ανάπτυξης Λη¬ 
λαντίων διοικείται από 9μελές διοικητικό συμβούλιο το 
οποίο απαρτίζεται από τα κάτωθι μέλη: 
α) από τον δήμαρχο Ληλαντίων ως Πρόεδρο 
β) από τέσσερα μέλη του δημοτικού συμβουλίου έκτων 
οποίων το ένα να προέρχεται από την μειοψηφία του δη¬ 
μοτικού συμβουλίου. Ταυτόχρονα ορίζονται και οι ανα¬ 
πληρωτές αυτών. 

Γ) Ένα μέλος εκπρόσωπο κοινωνικού φορέα της περιο¬ 


χής μετον αναπληρωτή του. Ο φορέας επιλέγεται με από¬ 
φαση του δημοτικού συμβουλίου Ληλαντίων με εισήγηση 
του δημάρχου. 

Δ) Ένας αιρετός εκπρόσωπος των εργαζομένων στην 
επιχείρηση ο οποίος θα καταλαμβάνει τη θέση του από 
την στιγμή που η Επιχείρηση έχει περισσότερους από εί¬ 
κοσι εργαζόμενους. 

Ε) Το όγδοο και το ένατο μέλος του διοικητικού συμ¬ 
βουλίου είναι δημότες του Δήμου των οποίων η κοινωνική 
και επαγγελματική δραστηριότητα είναι συναφής προςτο 
αντικείμενο της Επιχείρησης. 

Ο Αντιπρόεδρος και ο Γραμματέας του Δ.Σ. ορίζονται 
με απόφαση του Προέδρου της Επιχείρησης. 

Η θητεία του διοικητικού συμβουλίου είναι τετραετής 
και ακολουθεί την δημοτική περίοδο. 

Το πρώτο διοικητικό συμβούλιο της Επιχείρησης θα συ¬ 
γκροτηθεί αμέσως μετά την δημοσίευση της συστατικής 
πράξης στην Εφημερίδα της Κυβερνήσεως και θα λήξει 
την 31/12/2002. 

Νέα μέλη του διοικητικού συμβουλίου ορίζονται όταν 
λήξει η θητεία των παλαιών ή όταν για οποιοδήποτε λόγο 
κατά την διάρκεια της θητείας εκκενωθεί θέση. 

Ζ) Οι πόροι της επιχείρησης συνίσταται 

1. Σε θεσμοθετημένους πόρους από τη Τοπική Αυτοδι¬ 
οίκηση και ετήσιες επιχορηγήσεις εκ μέρους του Ελληνι¬ 
κού δημοσίου σύμφωνα με την ισχύουσα νομοθεσία και 
τις νόμιμες φορολογικές επιβαρύνσεις. 

2. Στις επιχορηγήσεις εκ μέρους της Ευρωπαϊκής Ένω¬ 
σης και κάθε άλλου Κρατικού και Διεθνούς Οργανισμού 
σύμφωνα με την ισχύουσα νομοθεσία και τις νόμιμες φο¬ 
ρολογικές επιβαρύνσεις. 

3. Στις δωρεές, κληροδοσίες και κληρονομιές και τα εξ 
αυτών εισοδήματα. 

4. Στα έσοδα από παροχές υπηρεσιών και πώληση προϊ¬ 
όντων από την Επιχείρηση. 

5. Στους τόκους από τις καταθέσεις της σε Τράπεζα ή 
άλλους πιστωτικούς οργανισμούς. 

6. Σε οποιοδήποτε άλλο έσοδο μπορεί να προκύψει από 
της δραστηριότητές της. 

Η. Η επιχείρηση διαλύεται με απόφαση του δημοτικού 
συμβουλίου που λαμβάνεται με απόλυτη πλειοψηφίατου 
συνόλου των μελώντου και πράξη του διευθυντή Τοπικής 
αυτοδιοίκησης και διοίκησης στο Νομό, που δημοσιεύε¬ 
ται στην εφημερίδα της Κυβερνήσεως. 

1. Με την συμπλήρωση του χρόνου για τον οποίον είχε 
συσταθεί εφόσον αυτός δεν παραταθεί. 

2. Σε περίπτωση πτώχευση της Επιχείρησης. 

Η διάλυση γίνεται με τον ίδιο τρόπο και διαδικασία που 
συστήθηκε η επιχείρηση. Τη διάλυση της Επιχείρησης 
ακολουθεί η εκκαθάριση. Εκτός από την περίπτωση της 
πτώχευσης η εκκαθάριση γίνεται από εκκαθαριστές που 
ορίζονται από το δημοτικό συμβούλιο. 

Στην εκκαθάριση διεκπεραιώνονται οι εκκρεμμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. 

Το υπόλοιπο περιέρχεται στον δήμο. 

Θ. Η επιχείρηση εκπροσωπείται στα δικαστήρια και σε 
κάθε άλλη Αρχή από τον Πρόεδρο του Διοικητικού Συμ¬ 
βουλίου και όταν αυτός απουσιάζει ή κωλύεται από τον 
Αντιπρόεδρο αυτού. 

Χαλκίδα, 24 Μάίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
ΓΑΡΥΦΑΛΛΙΑ ΚΕΛΑΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




